text:
Diktatura
Un diktatura ta defini manera un forma autokratiko di un gobiernu den kua e gobiernu ta mandá pa un individual, e diktator. E tin tres posibel nifikashon:
- Un diktator Romano tabata e offisina politiko di e Republika Romano. Diktatornan Romano tabata tin poder absoluto durante tempunan di emergensia. Nan poder tabata originalmente ni aribtuario ni akutabel, anto nan no tabata tin mester di justifikashon den retrospektivo. No tabata tin diktaturanan asina despues di e kuminsamentu di e di dos siglo prome ku kristu, anto diktaturanan mas despues manera e Sulla anto e Emperadornan Romano a ehersita poder na un nivel mas personal i arbituario.
- Un gobiernu kontrolá pa un persona, of un grupo chikitu di hende. Den e forma aki e poder ta keda solamente den un grupo di hende anto por wordu obtené dor di forsa of herensia. E ditator(nan) tambe por tuma hende su libertad.
- Den uso kontemporario, un diktatura ta referi nan un forma di mandato di lideransia autokratiko i absoluto ku no ta restriktá pa leinan, konstitushonan anto otro faktornan social politiko den e estado.


c: text/html

text:
Fayecimento di Pensionado
Ora un pensionado fayece esaki ta trece diferente consecuencia pa e pensioen cu e fayecido tabata ricibi, ademas tambe e tin cierto consecuencianan pa su famia. E consecuencianan ta depende di e estado civil di e pensionado y si e ta sigura pa gastonan di entiero. Ley ta prescribi cu SVb tene cuenta cu dos diferente situacion, sea e pensionado cu a fayece tabata casa bibando hunto, of e tabata soltero of casa pero bibando separa. Akibao ta splica ambos situacion.
Si e fayecido tabata casa y bibando hunto:
Pa e fayecido tabata ricibi pensioen pa pareha casa cu ta bibando hunto (full e suma riba nomber di un persona of cada persona un suma igual na otro) e siguiente ta aplicabel:
- Pensioen: SVb ta sigui paga e suma di pensioen pa 3 luna largo despues di e fecha di fayecimento.
- Gastonan di entiero: SVb ta compensa e persona of instancia cual ta para responsabel pa e gastonan di entiero un suma di no mas cu Afl. 3.171,- pa e gastonan di entiero.
Si e fayecido tabata soltero, of casa bibando separa:
Pa e fayecido cual tabata ricibi:
- pensioen pa viuda of viudo,
- of pensioen di biehes pa soltero,
- of pensioen di biehes pa pareha casa cu ta bibando separa,
- of pensioen di biehes pa pareha cu no ta casa y ta bibando hunto,
e siguiente ta aplicabel:
- Pensioen: e pensioen ta caduca desde e prome di e sigiuente luna despues di fayecimento. Pues desde e luna despues di a fayece SVb no ta paga pensioen mas na e pensionado of esun cu tin volmacht pa ricibi su pensioen.
- Gastonan di entiero: SVb ta compensa e persona of instancia cual ta para responsabel pa e gastonan di entiero 3X e suma di su pensioen mensual. Den caso cu e fayecido tabata tin un seguro di entiero cerca un otro compania SVb ta compensa e diferencia entre e suma pa cual e fayecido ta sigura y e suma total di e gastonan di entiero.
Aplica di nobo pa pensioen
Tene cuenta tambe cu pa por sigui haya pensioen despues di fayecimento di su casa, e viuda of viudo mester aplica na SVb pa e por ricibi pensioen di biehes (pa esnan cu edad di pensioen) of pensioen di viuda of viudo (pa esnan cu edad bao di edad di pensioen).
Pagonan haci inhustamente
Den caso cu SVb inhustamente paga un luna of mas di pensioen despues di e fayecimento, e suma total cu a keda inhustamente paga ta wordo reduci for di e suma total pa e gastonan pa entiero.
Compensacion pa gastonan di entiero
Pa por ricibi e compensacion pa e gastonan di entiero e persona of instancia responsabel pa gastonan di entiero mester aplica na Departamento di Pensioen dentro di 30 dia despues di e fecha di fayecimento. Si e pensionado ta laga atrás un viuda of viudo mester aplica dentro di 28 dia.
Ta suficiente pa notifica SVb mediante un email dentro di e periodo di 30 o 28 dia pa cumpli cu e aplicacion pa e compensacion.
Mas informacion
Pa mas informacion por acudi na Departamento di Pensioen di SVb situa na Vondellaan 21, of na SVb San Nicolas situa na Bernardstraat 67C. Orarionan ta mainta di 8:00 am pa 12:00 pm y di 1:00 pm te cu 3:00 pm. Diaranson merdia Departamento di Pensioen ta cera pa publico.
Tambe por tuma contacto na telefon 527 27 60, via email na info@svbaruba.org.

robotstxt: allowed

filter: keep


text:
Himno di Kòrsou
Himno di Kòrsou ta e Himno nashonal di Kòrsou
Origen[editá | editá fuente]
Dia ku Reina Wilhelmina a keda koroná komo Reina na 1898, Frater Radulphus a skirbí un kantika ku a bira konosí komo “Den tur Nashon Nos Patria ta poko konosí”. Durante e selebrashon di koronashon di Reina Wilhelmina, alumnonan di St. Jozefschool na Pietermaai a kanta e kantika aki riba melodia di e kantika alemán “Tiroler Hoferlied”. Despues Frater Candidus Nouwens a kompositá e melodia ku ta kanta te ku awor. Aña aden aña afó a kanta e kantika aki riba Dia di La Reina den Fòrti i tambe na otro okashonnan ofishal. Asina a kuminsá konsiderá “Den Tur Nashon” òf “Nos tera” komo Himno di Kòrsou. Riba dia 26 di yüli 1978 a rekonosé e kantika aki ofishalmente komo HIMNO DI KÒRSOU, momentu ku Konseho Insular di Kòrsou a aprobá e teksto aktual riba proposishon di Komishon di Himno. Dia 18 di yüni 2003 Konseho Insular ademas a stipulá tur e reglanan pa uso i komportashon pa Himno di Kòrsou den un ordenansa insular (A.B. 2003 no. 53). [1]
Himno di Kòrsou[editá | editá fuente]
1. Lanta nos bos ban kanta
Grandesa di Kòrsou;
Kòrsou isla chikitu,
baranka den laman!
2. Kòrsou nos ta stima bo
ariba tur nashon.
Bo gloria nos ta kanta
di henter nos kurason.
3. Nos pueblo tin su lucha,
ma semper nos tin fe
di logra den tur tempu
viktoria ku trabou!
4. Ban duna di nos parti
p'e isla prospera.
Laga nos uni forsa
p'asina triunfa.
5. Nos patria nos ta demostra
onor i lealtat,
meskos na e bandera
union di nos nashon.
6. Nos bida lo ta poko
pa duna nos pais,
luchando uni pa libertat,
amor i komprenshon.
7. I ora nos ta leu fo'i kas
nos tur ta rekorda
Kòrsou, su solo i playanan,
orguyo di nos tur.
8. Laga nos gloria Kreado
tur tempu i sin fin,
k'El a hasi nos digno
di ta yu di Kòrsou!


text:
Referéndum
Kontenido
REFERÈNDÙM[editá | editá fuente]
- Un referèndùm ta un elekshon na kual elektor di un pais o regional por ekspresá nan boluntat riba un asuntu o desishon ku mester tuma.
- Un referèndùm konsultivo o desisivo
- Un referèndùm riba inisiativa di un pueblo pa duna konsehá riba desishon ku lo mester tuma,ta un referèndùm konsultivo
- Un referèndùm riba inisiativa di gobièrnu pa un pueblo ekspresá su mes riba un desishon,e resultado por ta konsultivo o desisivo,ta dependé na e porhento di e voto nan,e resultado mester wòrdu respetá dor dje representente nan di pueblo.
- Un referèndùm ku ta obligá por ehèmpel si den un lei ta reglá pa bai modifika konstitushon o distansiá di outorisashon na instituto internashonal,un manera pa presenta referèndùm obligatorio.
- Un referèndùm korèktivo (Correctief) ta pa impedí o anulá desishon nan (despues) ku un gobièrnu a tuma.
Referèndùm na Boneiru[editá | editá fuente]
Dia dies di september 2004 a tene un referèndùm na Boneiru pa duna konseho tokante di laso direkto ku Hulanda.59 porshento a vota pa laso direkto,24 porshento pa outonomia y 16 porshento pa keda Antia Hulandes.Tabata un referèndùm konsultivo,lo siguiente mester a bini un referèndùm pa pueblo disidí tokante di laso direkto ku Hulanda,pero tòg dia 11 di oktober 2006 e delegashon di gobièrnu di Boneiru ku a bia Hulanda pa disidí den ki forma lo bin un laso direkto ku Hulanda mester a informá pueblo tokante desishon ku a wòrdu tuma pa Boneiru,pero a resultá k'e delegashon mes a disidí y firma pa munisipio hulandes.
Resultado di referèndùm riba un di islanan di Antia pa reformashon benidero di struktura estatal di Antia Hulandes
REFORMASHON DI STRUKTURA ESTATAL DI ANTIA[editá | editá fuente]
Dia 17 di september 2005 e minister dje tempu ei Alexander Pechtold di bestuurlijk vernieuwing i koninkrijksrelaties,den konferensha di kambio di struktura estatal,politiko di Antia,a kombeni ku lo bin un konferensha prome ku kabamentu di aña tokante ekonomia,finansa,rechtshandhaving i deugdelijk bestür.
Dia 21 di oktober 2005 e segundo konferensha ku ta hopi difikultoso tokante di finanasa públiko i kambio nobo ku lo bia tuma luga,den akort ta para ku Antia mester laga Hulanda kontrolá finansa.E konferensha di mesa rondo na 26 november 2005 a sera un kompromiso ku Hulanda lo saldá e debe nan di Antia,bou di un kondishon ku Antia mester sòru pa hasi algu n'e défisit finansiero i evita debenan nobo i tambe a papia dje promé fecha di desmantelamento di Antia ku mester a drenta na vigor yüli 2007,pero e no a sigui,despues e minister a bini ku un fecha mas lat.E otro konferensha di nieuwe staatkundige verhoudingen lo tuma luga den yüli 2007.Tambe tabatin un konferensha ku a tuma luga dia 27 te ku 30 di mart 2006 entre Antia,Aruba i Hulanda tabata un midí pa siguiente konferensha di mesarondo den april 2006 bira un éksito.
Dia 1 yüni 2006 tabatin e konsulta entre prome ministro di Antia de Jongh-Elhage i ministro presidente di Hulanda Balkenende,ministro Pechtolld di ku tabata di relashonnan di reino, ministro Zalm ku tabata di finansa,pa entregá dokumentunan di Partner den reino,ei den para relashon nobo entre Antia i Hulanda ku lo bai bira un éksito.Na kabamentu di yüni ministro De Jongh-Elhage a bishita hulanda pa dil tokante di siguiente konferensha di mesarondo ku representantenan di islanan di Antia i Hulanda ku mester a tuma luga den juli,pero 29 yüni 2006 e segundo kabinèt Balkenende a kai.
Munisipio Hulandes[editá | editá fuente]
Dia 7 yüli a bini e di tres kabinèt Balkenende,Atzo Nicolaï tabata ministro nobo di Bestuurlijk Vernieuwing van Koninkrijkrelaties ku a trese su prome bishita na Antia y Aruba fo'i 14 te 24 di ougùstùs.Dia 18 di september e Raad van State di reino a publika su informashon dje siguiente Staatkundige Hervormingen.Dia 4 di oktober 2006 e ministro Nicolaï a deklará ku e islanan Boneiru, Sint Eustatius i Saba (BES) lo integrá den Hulanda i lo haya status Openbaar Lichaam ku ta kia bou di artikel 134 di lei Hulandes,kompará ku un gemeente Hulandes (Munisipio Hulandes).E desishon aki a wòrdu tuma i firma dor dje islanan (BES) y Hulanda den un mini konferensha di mesarondo dia 11 di oktober 2006 na Den Haag pa papia tokante divishon di tarea. Atualmente Reino Hulandes ta konsisti di pais nan Hulanda,Aruba y Antia Hulandes.Tabata kombení no mas tardá ku 1 yüli 2007 ku Antia lo separá komo pais den Reino Hulandes,despues di kua Korsou y Sint Maarten lo sigi komo pais nan nobo ku outonomia komparabel k'e status di Aruba,e otro islanan (BES) ta bira munisipio partikular (bijzondere gemeente) den Reino Hulandes.
Pa e status aparte di Aruba no tin ningun kambio den e reformashon aki,ministro Nicolaï a deklara den su karta na Tweede Kamer sigur ku Aruba ta buska mas kolaborashon den reino hulandes.E ministro lo bai mira si por haya mas kolaborashon intensivo k'e otro pais den reino hulandes.E islanan Boneiru,Sint Eustatius i Saba (BES) ta haya e status di munisipio partikular (bijzondere gemeente) di hulanda.Nan ta wòrdu dirigi komo openbare Lichaam bou di artikulo 134 den lei di reino hulandes.E grondwetsartikel ei kua a usa antes pa Zuidelijk Ijsselmeerpolder y pa e dorp nan aneksá Elter y Tudderen pa por a dirigi nan.Dor di usa e artikulo ei lo no modifika e konstitushón riba término kortiku.Anke ku Raad van State di reino hulandes ta haya ku ta deseabel pa modifika e konstitushón riba término largu.Den lei y regla nan ta stipula pa dirigi e islanan menera den tur munisipio nan Hulandes,K'e islanan ta haya un Burgmeester,wethouder,gemeenteraad,Trabou nan di Burgemeester y wethuoder ta estrikto separa.Ta nifika ku mayoria dje leinan hulandes ta aplikabel riba e islanan (BES),komo k'e trabou ta tuma tempu a disidi di bai poko poko ofer riba termino largu.E habitante dje islanan tin derecho di vota pa Tweede Kamer y Europees Parlement y tambe lo bin posiblidat pa vota pa Eerste Kamer,pero kon esei lo sosodé no ta anunsiá ainda.
Den e akort di 11 di òktober 2006 ku islanan y hulanda a sera,ta pará ku Hulanda lo pèrkurá pa e islanan hasi uso di finansia manera ta eksigí,y tambe e islanan no por fia sèn mas.Kua moneda legal e islanan lo haya ta disidi despues.Ministro Nicolaïa indiká ku no ta nesesario pa e islanan bai introdisi Euro,p'e sistema fiskal lo bin investigashon y tambe ku ta Belastingdienst Hulandes lo bai kontrola y kobra belasting.
Hulanda lo ta resposabel pa hustisia y polis riba e tres islanan,Raad van State di reino hulandes ta haya ku no ta efisiente pa bini un procureurgeneral y hoofdofficier van justitie apart p'e islanan.E ministro a mustra riba di pregunta di Tweede Kamer tokante dje reformashon.Ela deklara ku midida nan sosial manera di kobra ònderstant y penshon di behes lo no bin ningun kambio
Outonomia[editá | editá fuente]
Raad van State ta duda ainda si tin posibilidat p'e islanan ku outonomia haya nan mes gouverneur,tambe e ta mustra ku mes persona por bira gouverneur p'e dos islanan.E persona ei por okupá e puesto tambe di Komisario di Reina p'e islanan (BES).Den statut di reino hulandes ta posibel ku un persona por ta enkargá ku mas ku un funshon.
Antia ta partisipá aktualmente den Europese Unie komo status di Landen en Gebieden Overzee (LGO),pero pa e islanan (BES) ta bin kambio dje status ku lo bira Ultraperifere Regio (3 Overzeese departementen van Nederland).Den e mini-konferensha a stipulá ku lo bai buska posiblidat ku tin y kua implikashon tin pa haya e UPG status p'e islanan (BES).
Raad van State di reino hulandes den su informashon tokante dje staatkundige hervormingen ku ta bai tuma laga,a bisa ku no ta nesesario p'e islanan (BES) keda k'e LGO-STATUS (Landen en Gebieden Overzee),komo esei lo ta un diferensha straño den un staatsbestel.
Pa e munisipio nan benidero ta fasil pa haya e UPG-status,k'e islanan ku ta bai haya outonomia den Reino Hulandes,Aruba, Korsou y Sint Maarten mes mester bai regla asunto nan di Acquis Communauntaire (Gemeenschapsrecht) di Europese Unie.Boneiru,Sint Eustatius y Saba outomátikamente ta haya regla nan Oropeo,komo nan ta bai kai bou di lei nan hulandes.


text:
Papiamentu
E lenga materno di e poblashon di e tres islanan Aruba, Boneiru i Kòrsou yama Papiamentu. Na Aruba, “Papiamento” na Boneiru i KòrsouPapiamentu. Papiamentu ta e lenga mas papia na e islanan karibense ABC, teniendo un státus ofisial riba e isla di Aruba i Kòrsou. E lenga aki ta rekonosí na Boneiru pa e gobièrnu Hulandes. Papiamentu tambe ta wòrdu papia na e isla di Saba, Sint Maarten i Sint-Eustatius.
Lesa tambe Ortografia di Papiamento di Aruba i Ortografia di papiamentu (na Kòrsou). Papiamentu ta varia un poko di isla pa isla, bario pa bario i di dékada pa dékada. Vokabulario i entonashon ta kambia un tiki. E diferensia di mas grandi ta entre e ortografia (sistema di skirbimentu) di Aruba i di Kòrsou.
Papiamentu ta un idioma Krioyo probablemente derivá for di Portugues i Spaño, e vokabulario ta influensia di lenga Afrikano, Ingles, Hulandes, i Arawak. Papiamentu tin dos dialekto prinsipal: Papiamento, papia na Aruba; i Papiamentu, papia na Boneiru i Kòrsou.
Kontenido
Historia[editá | editá fuente]
E historia di e orígen di Papiamentu te ainda no ta konosí. Probablemente Papiamentu a nase for di Portugues òf for di Spañó. Un resúmen di e debate tokante Papiamentu ta di haña den un buki di Jacobs (2009a).
Segun historia, e vokabulario básiko y e karakterístika gramatikal ta similar ku esun di e lenga di Kabo Bèrdè ku a surgi ku un fundeshi básiko ku ta di Portugues y otro influensia ku a pasa despues (siglo 17 y 18 respektivamente). E nòmber di e idioma mes ta bin di papear, un palabra usa den Portugues y Spañó kolonial: kompará ku Papiá Kristang basa riba Portugues krioyo di Malaysia y Singapura, y e krioyo di Kabo Bèrdè papiâ òf den Caribe (Puerto Rico, Repúblika Dominikano, Cuba) "papiar"- papia ekstensivamente (pero tambe den e término Portugues kiermen "kome"). Spaña a clama e dominio over di e islanan den siglo 15, pero nan no a hasi hopi uso di dje. Na 1634, West Indische Companie (WIC) a tuma e islanan over, deportando e Arawaknan cu a keda y e poblashon Spaño pa continente y a pone nan bira centro di trato di catibo entre Africa y Caribe.
E prome evidencia di e uso genarlisa di e Papiamento di Aruba por wordo mira den un documento oficial di Curaçao den siglo 18. Den siglo 19, e mayoria di e materialnan tabata skibi na Papiamento incluyendo buki di scol, di Misa Catolico Romano y e himnarionan. E prome corant na Papiamento publica na aña 1871 cu e titulo "Civilisado". "Civilizador" ta un palabra Spaño y Portugues, pero por wordo comprondi como custumber di e papiamento na final di palabra e "r" ta cai afo.
Teoria di e desaroyo local[editá | editá fuente]
Tin diferente teoria tocante e desaroyo local. Den un sierto teoria ta propone cu Papiamento a desaroya den Caribe for di un pidgin Portugues-Africano tabata usa pa comunica cu e catibonan di Africa y catibo Portugues cu despues Hulandes y Spaño (tambe Arawak) a influenciá.
E poblacion Hudio-Portugues di isla ABC a crece considerablemente despues di 1654, ora e Portuguesnan a recupera e teritorio Hulandes den noort-oost Brazil, causando mayoria parti di e papiado Portugues di e tera pa huí di persecucion religioso. E rol precies di Hudio Sefari den cuminsamento di e desaroyo no ta conoci, pero loke por defini ta ku ta hunga un rol prominente den e desaroyo di Papiamento.
Hopi di e prome residentenan di Curaçao tabata Hudio Sefarí of di Portugal, Spaña of Brazil. Pesei por asumi cu e Hudio-Spaño a wordu trese pa Curaçao, kaminda gradualmente a plama pa otro parti di comunidad. Como e comunidad Hudio a bira importante den mercadeo y comercial nan tabata papia na Papiamento cu un poco di influensia di Ladino. Mientras varios nashon tabata bas di e isla, Papiamento a bira e idioma mas papia di tur dia.
Status[editá | editá fuente]
Na Aruba, Papiamento i Hulandes ta e idiomanan ofisial mientras ku na Antia Hulandes, Papiamentu, Ingles i Hulandes ta esun ofisial.
Den senso di 2000 i 2001,Un logra konta un total di 106.054 hende na Kòrsou, 59.984 hende na Aruba, i 8059 hende na Boneiru ku a bisa ku papiamentu ta nan idioma di papiá na kas. Kasi tur hende ku ta biba na e islanan ABC y ku a nase na e islanan ABC por papia papiamentu. Ademas hopi imigrante for di e islanan ABC ta bai biba na Hulanda; ku nan no sa papia papiamentu na kas.
Ortografia[editá | editá fuente]
Korsou i Boneiru ta usa un sistema di skibimentu fonétiko. Aruba tin un sistema históriko hopi similar na spañó.
Parti distintivo di e sistema di Kòrsou[2]:
- E zonido /k/ semper ta indiká pa e lèter k. (Na Aruba /k/ por habitá c òf k .)
- Aksènt agudo ta indiká sílaba ku tin strès impronostikabel.
- E sistema di Kòrsou tin e lèternan è, ò, ù, ü.
- E sistema di Kòrsou no tin x.
Vokalnan[editá | editá fuente]
Papiamentu tin e siguiente 9 vokalnan.[3] E sistema di Kòrsou tin un símbolo pa kada vokal. E sistema di Aruba ku 6 símbolo tin mas ambigwedat.
Nota[editá | editá fuente]
- ↑ Ethnologue
- ↑ Ortografia di papiamentu, di dos edishon. Korsou: Sekshon Informativo di Schooladviesdienst, 1983
- ↑ Philippe Maurer. Die Verschriftung des Papiamentu, den Zum Stand der Kodifizierung romanischer Kleinsprachen. Gunter Narr Verlag, 1990


text:
Latin Vulgar
Latin Vulgar of Latin di Pueblo (den Latin, sermo vulgaris) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca tawatin un ortografia oficial y Latin Clasico tawata uza pa skirbi so. Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.


text:
No. Nomber 1 Hobennan Aktivo I Kreativo Protokol Lider Giovanni Ignacio Judith Mauris Ass Lider Misjenou Romano Zonido HAK na pia Selfriedt Sluis Judith Atalita Selasa Engelhardt-Porier Carla Bikker Michael Schoop Mirurgia Siberie Lisendy Engelhardt Mirugia Ignecia DJ Styvy DJ DJ DJ Argenis Huerta 8 Konoshi 9 Fundashon Verriet SGR-Groep Monique Koeyers Starlina Nocento Daralice Vieira Barreto Serilda La Bast DJ Ashley Streanan di Oro 10 Kristal 11 Tamarein Uni 12 Un Pinchi un Galon Ruth Pieter Dulcella Pinedo Sylvia Wilson-Clarke Gershwin Pieter Janaisca Vrutaal Bernadita Geerman DJ Plam DJ Power 13 Flornan di Kadushi 14 Ban Kosecha pa manjan a Hardin Hubenil Ilse Monte Iraida Wilson Felia Comenencia Ilienne Monte Crazy Boys DJ Bakmeyer DJ Frankie 15 16 17 18 Ban ku nos Un simia pa nos tera Flornan di Futuro Si no yobe lo Pinga Sholaine Bartholomeus Rignald Antonia Edith Juliana Monique Gibson Jeanaira de Paulo Shaimane Job Jhadira Obia Ban Kanta ku Nos DJ Albert DJ Farid Grupo Rítmiko Gobi 19 20 21 22 23 24 a b Kosechi Korsou Happy Youth in Jesus Pro Union Union Karapalida Paniweri Makutu di Bondansa Maishi Chiki SKAIH Zheronimo Hous Arjeanne de Aquino Henny Juliana Ludgene Balentien Raychel Sambo Diahanne Noor Amada Aniceta-Nita Mijanou Faneyte-Merien Liliane Balentina Sedney Samboe DJ HPA DJ Ovega Karabela Los Paranderos Los Paranderos Los Paranderos 2 4 5 7 Futuro, Memoria di Korsou Papilon Kibrahacha Herensia Kultural Eveline Kirindongo Yadira Magdalena Ivan Felipa Gualdemir Noor Friedrich Aniceta Nivola Hermanus-Hamson 25 26 27 28 Grupo Labizjan Oba Chikitous den Seu Kosecha di Koko Frensel Sambre Joyceline Dometilia Minouschka St. Jacoba Darwin Gregg Geraldine Constancia Manfred Dometilia Chynuska Gregg Kondjemba Rítmiko Gye Nyame Dreams ERA 29 Dushi Tamarein Lilian Caciano Norwin Caciano Limania 30 Planta Amor Kosecha Union Luzbella Jamanika Lidy Bernardus DJ Decky 31 32 a b 33 34 35 a Den Kosecha pa futuro Danki P'É Fabor Zewelo Zeula Simianan di CAP Tranke di Catan Vipe Simianan di Pariba Awe pa manjan Majron Maduro Nerissa Recao Alex Molina Migaima Fecunda Miosotis Offerman Naeson Streedel Ederlina Martina Solange Bentura Soraida Jansen Zulema Lugo Giovanny Molina Mioseily Offerman Giovanni Wright Shahaira Edwards Aysheline Bentura Ritmiko den Dam Kompèr Kompèr Kompèr Caribense Prime Music Aya I su Grupo Aya I su Grupo 36 37 38 39 Tur ta konta Wapa Ambiente Tesoronan di Kultura Sembra Alegria Hildegonda Fundador Etlin Ursula Sumeree Jamanika-Francisco Viviana Braafhart Norwedino Serbonij Rignald Pietersz Jurendy Jamanika Harvey Braafhart Carinitos Hoben na Timon Carimileño DJ 40 Bellisima 41 Rais di Sablika Norman Rijke Shurendi Pieternella Rudy Willems DJ Broertje Sablika 42 Martis I su Kosecha Michelangelo Martis Ashley Stasia Tipiko Rozal
© Copyright 2017 ExploreDoc


text:
Aruba Dushi Tera
Aruba Dushi Tera ist die Nationalhymne Arubas.
- Aruba patria aprecia
- nos cuna venera
- Chikito y simpel bo por ta
- pero si respeta.
- O, Aruba, dushi tera
- nos baranca tan stima
- Nos amor p’abo t’asina grandi
- cu n’tin nada pa kibr'e, cu'n tin nada pa kibr'e.
- Bo playanan tan admira
- cu palma tur dorna
- Bo escudo y bandera ta
- orguyo di nos tur!
- (Refrain...)
- Grandeza di bo pueblo ta
- su gran cordialidad
- Cu Dios por guia y conserva
- su amor pa libertad!
- (Refrain...)


text:
CONCIERTO DOMINICAL “Donny Laclé” Riba Diadomingo Dia 27 Di Maart 2011
ORANJESTAD (AAN): Diadomingo awor, dia 27 di maart 2011, Fundacion pa Talento Musical “Donny Laclé” ta presenta su Concierto Dominical, su concierto di tur fin di luna. E concierto aki ta existi 11 aña caba y ta masha popular.
Manera semper e concierto aki ta tuma luga den “The French Steak House” di Manchebo Beach Resort & Spa, di 11.00 or mainta te 13.00 or.
Diadomingo awor e concierto ta habri cu Tipico Alegre Cadushi Largo cu ta bou di direccion di Andres (Mo Dechi) Werleman. E grupo aki ta toca musica tipico Arubiano y ta consisti di musico di tur edad cu tin e talento di entusiasma publico. Tipico Alegre Cadushi Largo a gana cuater premio den e ‘Festival di Dande’ di 2010: el a sali number tres di Dande, el a sali na prome luga cu tumba di fin di aña (propio composicion), na prome luga cu wals (propio composicion) y na di tres luga cu cancion tipico. Den e ‘Festival Un Canto pa Himno y Bandera 2011’ e grupo a bay final cu tres participante.
Siguientemente e cantante popular hoben Jonathan Croes ta presenta algun cantica. Jonathan ta e ganado hubenil di e ‘Festival Un Canto pa Himno y Bandera 2011’. Ta interesante pa sa, cu Jonathan a participa exitosamente na diferente festival. Dos cantica di Jonathan lo ta compaña pa Tipico Alegre Cadushi Largo.
Pa clausura e concierto aki a haya cooperacion di Trio Los Arubeños cu no mester di introduccion. E trio aki cu ta consisti di Rey Lampe, Mario Croes y Catey Werleman ta existi sigur un cuarenta aña. E harmonia di bos di e tres cabayeronan aki ta masha admira.
E comision organizado ta invita pueblo henter pa bin pasa un mainta alegre y sano cu bon musica.
Entrada ta gratis, pero manera semper ta pidi un contribucion pa nos hobennan talentoso.
Sea asina bon di yega trempan, pa haya un bon luga di sinta y pa no perde nada di e concierto aki.


text:
Gloucoma
Gloukoma[editá | editá fuente]
Bo a yega di pensa kiko lo bo hasi sin bo bista? Pèrdida di bista por tin un efekto hopi grandi den bo bida diario. Tin diferente motibu pa kiko un persona no tin su bista mas. Gloukoma ta un di e múltiple motibunan aki. Segun estudionan hasí na Kòrsou un poko tempu pasά, kada 100 persona, 9 ta sufri di e malesa aki. Gloukoma no ta un malesa fásil pa detektá. Pa e malesa visual aki no tin kura pero si ta eksistí tratamentu.
Kiko ta Gloukoma?
Gloukoma ta un malesa ku tin di haber ku e preshon den wowo. Tur hende tin preshon den wowo pa e bala di e wowo por funshoná bon i keda nechi rondó. Ora e preshon di wowo ta demasiado haltu e ta trese sierto strukturanan den wowo ku ta kuminsá haña defekto. Den e kaso spesífiko aki, e nervio di wowo. Dor di haña daño e ta kuminsá afektá e bista. Na promé lugá e ta afektá e kampo visual i den un etapa mas avansá e ta stroba e persona di wak skèrpi. Tin kaso kaminda e persona ku ta sufri di e malesa aki ta asta pèrdè su bista.
No nesesariamente preshon di wowo haltu ta nifiká ku bo tin gloukoma. Pero e chèns ta grandi ku bo por sufri di e malesa aki despues. Bo ta sufri di e malesa aki solamente si bo tin daño na e nervionan di wowo. Den wowo di un persona tin un líkido, esaki no tin nada di haber ku e awa di wowo ku ta sali ora bo ta yora. E estado di preshon den wowo ta wòrdu determiná pa e líkido aki. Si un kanal ku e líkido aki ta usa pa sali ta blòkiá por ta motibu pa un preshon haltu. No ta tur persona por tolerá e mesun nivel di preshon den wowo. Un preshon ku ta haltu pa un persona, por ta normal pa un otro. Esaki ta dependé kuantu preshon bo nervionan di wowo por soportá. Ta p’esei ta importante pa bo bishitά un dòkter di wowo pa bo sa kua ta bo nivel normal.
Síntomanan di gloukoma
Ora bo tin e enfermedat aki bo no ta sinti nada ku ta atvertí bo. E enfermedat aki ta traishonero, pasombra ora ku e preshon ta haltu òf demasiado haltu, e no ta duna ningun señal òf síntoma ku e hende por sinti algu, di manera ku e por akudí mesora na un dòkter di wowo. Ta ora e preshon ta hopi haltu òf pa hopi tempu haltu i a kuminsá kousa daño na e wowo, e ora ei numa e persona ta bishitά dòkter di wowo pa wak kiko ta pasando i ta hañ’é konfrontá ku e malesa di Gloukoma. Ora e preshon di wowo ta demasiado haltu, e persona por haña doló di wowo, su kurpa ta kibra i e ta kuminsá wak “wazig”, esta wak korona rondó di pera di lus. Debí di e síntomanan aki, e persona ta bai dòkter. Pero den un prinsipio si e preshon ta haltu, e persona no ta sinti nada.
Tipo di gloukoma
Un tipo partikular di gloukoma ta esun kaminda e preshon di wowo ta práktikamente normal pero tòg ta hasi daño na e nervio óptiko. Esaki mayoria biaha ta wòrdu kousά dor di sirkulashon malu òf pober di sanger pa e nervio óptiko. Un otro tipo di gloukoma ta kaminda e konstrukshon di wowo ta di tal manera ku e salida di e líkido ta hala sera den un tempu kòrtiku kousando gloukoma agudo. E fenómeno aki ta bai kompaña pa bista nublά, wowo kòrá doló di kabes, sakamentu, walmentu di stoma i ta rekerí tratamentu rápido.
E forma króniko ta aparesé mas tantu i den un fase trempan no tin muchu difikultat pa trat’é. Personanan ku no por wak leu ku glas i brel plùs stèrki tin mas chèns di haña e gloukoma ku preshon haltu den wowo. Masha tiki persona ta nase ku gloukoma, pero e por presentá na kualke edat. Gloukoma por aparesé tambe pa motibu di otro malesanan di wowo. Den un kaso asina ta yam’é gloukoma sekundario.
E forma di gloukoma sekundario, ta presentá serka e persona ku ya tabatin un problema promé i a konsekuensia di e problema ei e por haña gloukoma. Por ehèmpel un persona a haña sla na wowo; un bludumentu na wowo, i esei ta pone ku e preshon di e wowo ta sali for di su balanse. E preshon ku ta muchu haltu, por kousa daño e ora ei.
Meskos ku preshon di kurpa, tin ku kontrolá e preshon di wowo tambe, pa evitá ku e no ta kousa daño i den e kaso aki siegedat. Siensia ainda no a yega na un forma pa kura e enfermedat aki. E forma di trat’é ta dor di kontròl i prevenshon.
Si un persona tin’é kaba, e punto primordial ta pa baha e preshon kaminda e ta demasiado haltu. Bah’é na nivelnan normal p’asina e no haña chèns di kousa mas daño. E forma mas konosí pa trat’é ta usa gotanan, pa baha e preshon di wowo i tené na nivel normal.
Grupo di riesgo
En prinsipio tur hende por haña gloukoma. E faktornan mas importante ku por okashoná gloukoma ta: 1. Preshon haltu den wowo 2. Presensia di gloukoma den famia. 3. Edat, segun edat ta subi, e chèns pa gloukoma presentá ta oumentá. 4. Uso di sierto remedi òf gotanan pa wowo. 5. Aksidente ku wowo
Problema na Kòrsou
E problema di gloukoma na Kòrsou ta serio. Algun aña atras a hasi un estudio na Kòrsou pa sa kon salú Kòrsou ta. Un di e tres problemanan prinsipal ta gloukoma, kaminda a kalkulá ku mas òf ménos 9% di e poblashon di Kòrsou ta sufri di e enfermedat aki. Di kada 100 hende, 9 tin e enfermedat aki. Asta t’asina ku a saka afó ku di e 9 nan, 3 no sa ku nan tin e malesa aki. Pues 4% ta konosí i ta bou di tratamentu, pero na mes momentu tin 3 di nan ku no sa mes ku nan tiné t’e pa nan ta bou di tratamentu. E malesa ta primordialmente di adulto(40 aña) bai ariba. Muchanan tambe por tin’é i asta nan por nase kuné. Pero e ora ei ya ta problemanan kongenital, ke men a nase ku sierto fayo di “fábrika”, i dor di esei nan tin e malesa gloukoma. Si bo mayornan ta sufri di e malesa aki, i bo ta bisti brel, bo mester akudí na un dòkter di wowo. Parti di e saminashon di wowo ku dòkter ta hasi ta midi e wowo i semper e dòktor ta hasi pregunta, entre otro: si den famia tin hende ta sufri di e malesa aki. Di mes e ora ei e dòkter ta mas atento pa midi preshon di wowo i saka otro detayenan. Pasombra e personanan aki tin e riesgo di bin sufri di e malesa aki.
E problema mas grandi di gloukoma ta
E problema di mas grandi di gloukoma ta ku e parti final ta unu dramátiko, e persona por bira siegu. I e persona ku bira siegu t’e ainda siensia no por lag’é mira bek. Pió ainda siensia no tin un forma di trata e problema pa kur’é. Pues una bes e persona tin gloukoma e ta keda sufri di dje. E úniko kos ku e por hasi ta forma di tratamentu preventivo.
Si e gota no yuda e ora ei ta bai “laser” e wowo. Meta di esaki ta pa kontrolá e preshon. Si “laser” no yuda e ora ei ta operá e wowo. Meta di operashon di e wowo ta pa kontrolá e preshon di e wowo. Si unabes e wowo a sufri sierto daño kaba dor di gloukoma, no por drecha esei ni dor di remedi, ni “laser” ni operashon.
Un di e motibunan prinsipal ku hende ta bira siegu ta pa motibu ku e no ta usa remedi, no ta bai kontrolá i no ta mantené su mes na kontròl. Pasombra hopi biaha e hende ta pensa ku ta pa dòkter nan ta hasi e tratamentu. Banda di esei tin hende ta sufri di gloukoma di forma hopi agresivo. Ni maske ki tratamentu, ni maske kiko bo hasi, ta komo si fuera e wowo a disidí ku “no, mi kier bira siegu”
Por evitá Gloukoma?
Si e persona a nase ku e faktor genétiko kaba, no por evitá e malesa aki. Si ta via e forma sekundario, tin ku evitá di haña sla na wowo. Diabétis tambe por ta funesto p’e malesa aki. Si tin diabétis kompliká, por haña e forma sekundario di gloukoma.
Laser òf operashon
Ku “laser”-mentu lokual ta hasi ta stimulá e wowo i trata e área kaminda e wowo ta saka e awa di wowo pa e bolbe trata di forma adekuá. Di forma aki ta logra di restablesé balanse di e wowo. E operashon ta mesun kos ku e lasermentu, solamente e ta habri e wowo. E laser no mester kòrta habri, ta algu ku por hasi na poliklínika. Pues riba mesun dia e hende por bai kas. Ora hasi operashon, tin di kòrta i traha den e wowo. Tin riesgo di bludumentu den wowo tambe, miéntras e rekuperashon ta tuma un tempu largu.
Gloukoma ta un malesa óptiko ku ta difísil pa detektá. Ningun tipo di gloukoma no ta kurabel. E solushon pa e malesa aki ta tratamentu pa kontrolá e malesa. Gloukoma por ta kousa di preshon den wowo òf simplemente pa motibu di faktornan genétiko, ku otro palabra for di nansementu. Na momentu ku tin gloukoma den famia ta rekomendabel pa kontrolá e preshon di wowo kada temporada pa asina prevení ku ta detektá e gloukoma ora ku ya e la avansá kaba. Pa motibu ku e síntomanan di gloukoma no ta visibel na promé instante.
Fuentenan di informashon:
Korant:
- "Bo salu" , edishon 54 di aña 2006


text:
Archivo di June, 2015
ORANJESTAD (AAN): Un grupo grandi di Arubianonan malcontento cu loke cu a pasa cu Mitch Henriquez a tene un demostracion dilanti warda di polis na Schilderswijk.
E manifestacion a wordo yama pa 8.30 di anochi (ora di Hulanda). Aunke na inicio e asunto tabata calmo cu transcurso di minuutnan, e emocionnan a escala pa cual a manda pidi Unidad Mobil di Cuerpo Policial di Den Haag.
Esaki a sosode ora cu e manifestantenan a cuminsa tira e agentenan cu diferente obheto y vuurwerk pa cual a pasa na detene varios persona.
E reaccionnan tabata hopi riba Social Media y tin un lista largo di persona cu ta firmando pa loke a pasa haya claridad na Hulanda.
Minister mr. Drs. Arthur Dowers:
ORANJESTAD (AAN): Mientras cu di un banda ta atendiendo e incidente lamentable aki na nivel di Gobierno cu Gobierno, via seno hudicial tambe ta canando e trayecto pa yega na e hechonan cu a conduci na agresion policial den fin di siman cu lo por a conduci cu un homber Arubiano cu tabata di turista na Hulanda a fayece despues na hospital.
“Mi tabata den contacto for di diadomingo caba cu Hulanda riba e incidente y nan a sigura mi cu un investigacion imparcial a cuminsa caba pa yega na e berdad di kico a sosode”, asina Minister di Husticia, mr. Drs. Arthur Dowers a indica dialuna mainta. E forma di atende e tipo di susedidonan asina, den cual Polis ta envolvi, no ta diferente na Aruba.
ORANJESTAD (AAN): Mientras cu na Hulanda basta hende a subi caya y protesta banda di e warda di Polis na Den Haag, na Aruba a tene un momento di oracion. Esaki a tuma lugar den Misa di Noord.
Famia, amigonan y conocirnan a bai personalmente na misa pa asina haci oracion. E famia mas cerca tabata tey y conocirnan tabata pasa duna palabra di forza. Pafo tabata tin tambe algun persona cu entre otro borchi expresando nan mes contra polisnan Hulandes.
Arubianonan a protesta contra morto di Mitch Henriquez
ORANJESTAD (AAN): Un grupo grandi di Arubianonan malcontento cu loke cu a pasa cu Mitch Henriquez na man di funcionario Policial na Hulanda, y cu el a fayece despues, a tene un demostracion dilanti warda di polis na Schilderswijk. Tension a bay asina halto cu dado momento mester a pidi presencia di Unidad Mobil di Polis di Den Haag,
E demostrantenan a presenta cu t-shirt “I love Aruba” y bandera di Aruba, mientras cu e grupo tabata grita e Polisnan “moordenaars” den coro. Dado momento a wordo comenta na periodistanan presente, door di e manifestantenan, cu nan tabata kier pa Burgemeester van Aartsen tuma su retiro y ta exigi pa e agentenan envolvi wordo geschors, pendiente investigacion.
Segun Minister encarga cu Infrastructura
ORANJESTAD (AAN): Leu di por ta relaciona na e color di un partido politico, e ‘Green’ den Green Corridor ta basa riba e hecho cu ta e opcion cu menos impacto riba nos medio ambiente. Asina Minister di Infrastructura Benny Sevinger a informa dialuna mainta durante un conferencia di prensa prome cu el a reuni cu Parlamento tocante e proyecto. Green Corridor ta un proyecto den cua ta bay construi un caminda nobo entre Oranjestad y San Nicolas cu ta hopi deteriora y ta evitando desaroyo economico na e parti pariba di nos isla.
Den pasado diferente gobierno a purba realisa e proyecto aki, pero nunca a yega mucho leu. E motibonan ta diferente, incluyendo cu no tabata tin suficiente boluntad, pero tambe cu no por a yega na cumpra tur e terenonan rekeri.
Fiando placa na 50%
ORANJESTAD (AAN) – Tin momentonan den bida unda cualkier persona por tin necesidad di un poco di placa extra, pa cubri un gasto personal, cu a surgi diripiente, net ora e placa no tey, por ehemplo, un problema cu auto cu mester resolve lihe.
Tin un tendencia na Aruba, awendia, cu tin hende ta reserva un parti di nan salario pa fia otronan den momentonan di dificultad financiero, y asina nan ta bay formando un capital cuminzando chikito pero cu por crece. Nan ta fia mas tanto hendenan hopi bon conoci, sea entre nan amistadnan of nan propio famia, y nan ta fia na un interes di 50 porciento!
Kiermen un hende cu ta fia 500 florin for di un di e prestamistanan aki, un luna despues e tin cu paga 750 florin di cual 250 ta interes, kiermen mas halto cu banco mes.
Aunke cu el a conoce retraso
ORANJESTAD (AAN): Den un declaracion duna siman pasa, Minister encarga cu Turismo y Cultura, Otmar Oduber, a duna comentario tambe con e proyecto pa Carnival Museum ta desaroyando.
Gobierno di Aruba a cumpra un edificio cu tabatin casi 10 aña para, despues cu el a wordo uza como un supermercado, net na entrada di San Nicolas. Sinembargo no por a desaroya e proyecto aki mes lihe cu Gobierno tabata desea, segun Oduber a duna di conoce.
“Un aspecto tecnico relaciona cu e fondonan di FDA ta e motibo pakico no por a cuminsa cu e proyecto aki,” e mandatario a splica prensa. Tin un suma di 5.7 miyon florin cu a wordo aloca pa e proyecto aki, pero tabata falta un aspecto pa caba cu e Business Plan di henter e compleho cu mester compaña e project-dossier entrega na FDA.
Aunke cu Minister Mike de Meza ta e trekker di e proyecto aki, cual a cumins cune bou di e prome gobernacion di partido berde, e lo by wordo hinca bou di e fundacion nobo (Fundacion di Museonan Arubano) den cual lo hinca tur e museonan y ta cay bou di departamento di cultura.
Prome Minister Eman:
ORANJESTAD (AAN): Esaki ta loke cu Prome Minister Mike Eman a trece dilanti den e conferencia di prensa semanal di Gabinete Mike Eman II di tur dialuna.
Ta trata die caso di e Arubiano Mitch Henriquez, kende tabata ta un concierto den Zuiderpark, Den Haag, ora cu un intervencion di Polis el a perde su bida, di un manera cua wordo cuestiona pa gran mayoria di esnan cu ta sigui e caso di cerca. Despues di e suscedido lamentabel y e imagennan a sigui como muestra di loke a bay robes, a pone Rijksrecherche pa sigui cu investigacion di e caso, segun Ministerio Publico di Hulanda a informa den curso di ayera.
“Un Arubiano, un conciudadano di nos pais, sr. Michael Henriquez, Mitch cu ta su nomber di cariño, a fayece den un incidente hopi penoso durante di un festival na Hulanda, caminda miembronan di Cuerpo Policial di Hulanda tambe tabata envolvi,” e mandatario a bisa na inicio di e conferencia.
Mainta trempan
ORANJESTAD(AAN): Dialuna mainta trempan a sosode un accidente caminda un mucha a keda gravemente herida.
Esaki a pasa despues di 6’or banda di Savaneta. Polis a worde manda prome pa un accidente caminda un auto a dal tras di un bus. Despues a drenta informacion cu un bus a dal un mucha.
Despues di maltrata y horta for di un anciano
ORANJESTAD (AAN): Recientemente e sospechoso N.J.A.B a presenta na corte di husticia, debi na e hecho cu el a wordo acusa di, conhuntamente cu un otro of otronan, ladronicia cu violencia den un cas, for di unda e lo a horta joyas riba 12 di Januari 2015.
E violencia a encera cu el a drenta den e cas cu cara tapa y/of a pone un pistool riba e persona y/of a dal e cu un arma riba su cabez y/of a dal e cu mokete den su cara y/of a scop e y/of a grite: “Placa, placa placa” y/of “No grita sino mi ta tira bo”.
E ta wordo acusa di posesion di un arma di candela riba mesun fecha.
ORANJESTAD (AAN)– Diadomingo mainta un cuarto pasa di seis ora cu patruya di noord a bolbe na Warda di polis Shaba, nan a mira dos auto cu a yea eynan. For di un Toyota Yaris color di plata V221 nan a mira un hoben sali y tambe un mucha muher.
E mucha muher tabata tin sanger y herida na su cara.
E mucha muher GT y e homber CM a declara cu un auto a persigui nan y cu e chauffeur ta acusa nan di ladronicia.
GT a declara ademas cu un persona desconoci a herid’e na altura di Peanuts.
Bo sa cu hasta bo dientenan por ta e causa?
ORANJESTAD (AAN) – Tin hopi tema cu e Stichting Artsenassistent Aruba kier comparti cu nos comunidad, entre nan, e tema di stroke.
Door di un caso hopi liga na sr. Azriah Palm, el a keda hopi interesa na informa su mes tocante stroke. “No pa nos spanta, pero cada dia tin un persona cu ta sufri di stroke, na Aruba. Un di e causanan ta cu bo dientenan por pone cu un hende ta haya stroke”, sr. Palm a comenta.
Ora cu el a wordo informa tocante esey, el a puntra “nos dientenan?” El a keda sorprendi y pensa cu esaki ta algo nobo pa esnan cu ta traha riba tereno medico, y e ta haya cu nos comunidad mester haya sa mas tocante esey.
Director di SVb ta mustra:
ORANJESTAD (AAN) — Den un entrevista cu ir. Edwin Jacobs, director di Banco di Seguro Social, SVb, Matutino DIARIO a puntra sr. Jacobs encuanto e situacion di e fondo di pension di huerfano y viudo, conoci como AWW.
Sr. Jacobs ta cuminza na menciona cu e fondo di pension di AWW ta conoci pa ta un fondo stabil. E ta un fondo cu den pasado tabata conoci of un surplus chikito of un deficit chikito.
Entrada di prima
Pa loke ta e entrada di e fondo, ta asina cu tur asegurado di e seguro tin e obligacion di contribui cu un prima di 1% di nan entrada na e fondo di AWW.
ORANJESTAD (AAN): Ayera merdia Parlamento a trata e Green Corridor pa duna Minister di Infrastructura, Benny Sievinger e mandato pa ehecuta e proyecto aki cu lo costa un suma di 292 miyon florin.
Sinembargo manera por a ser anticipa, e reunion a wordo converti den un lucha di e dos fraccion di oposicion cu ta opone e intencion di Gobierno pa ehecuta e proyecto di Green Corridor y a hiba un oposicion politico formal contra di Minister Sievinger.
Fraccion di MEP for di prome momento a cuminsa cuestiona e cifranan relaciona cu e proyecto y a exigi documentonan for di Minister Sievinger cu e mandatario a mustra cu e no tin loke oposicion ta pidi y cu hasta el a haya documento for di oposicion cu e no tabatin.
ORANJESTAD (AAN) – E caso tocante labamento di placa cu ta andando for di April di e aña aki ta e caso mas grandi di historia cu Ministerio Publico a confisca te cu awor.
E investigacion aki cu ta di labamento di placa a bay den forma paralelo na Aruba como na Hulanda y Belgica. Den e investigacion aki a confisca masha hopi placa cash.
Na Aruba a wordo tuma den beslag un total di 3.2 miyon euro. E 440.000 euro a wordo tuma beslag durante huiszoekingnan na Aruba. Y e 2,8 miyon euro a wordo haya den e container cu ta yega na un suma total di 3,2 miyon.


text:
Bookmark your favorite videos and websites of the internet
amor bravío capítulo 37 avances, amor bravío capítulo 37 telenovelas gratis, amor bravío cap 37
Hide More Tags
amor bravío capítulo 37 telefe tv, amor bravío capítulo 37 de abril 2012, amor bravío capít
Hide More Tags
amor bravío capítulo 37 telemundo online, amor bravío capítulo 37 watch online, amor bravío ca
Hide More Tags
amor bravio capítulo 37 free movies, amor bravio capítulo 37 television, amor bravio capítulo 37 univis
Hide More Tags
amor bravio capítulo 35 free movies, amor bravio capítulo 35 youtube video, amor bravio capítulo 35 37
Hide More Tags
Social Bookmarks Site
Place your ad here!
amor bravio capítulo 35 37 amor bravio capítulo 35 avances amor bravio capítulo 35 free movies amor bravio capítulo 35 telefe tv amor bravio capítulo 35 telemundo tv amor bravio capítulo 35 youtube video amor bravio capítulo 37 avances amor bravio capítulo 37 completos amor bravio capítulo 37 free movies amor bravio capítulo 37 telemundo tv amor bravio capítulo 37 television amor bravio capítulo 37 univis amor bravio capítulo 37 youtube video amor bravío ca amor bravío cap 37 amor bravío capít amor bravío capítulo 37 avances amor bravío capítulo 37 de abril 2012 amor bravío capítulo 37 telefe tv amor bravío capítulo 37 telemundo online amor bravío capítulo 37 telenovelas gratis amor bravío capítulo 37 televisa gratis amor bravío capítulo 37 univision amor bravío capítulo 37 watch online amor bravío capítulo 37 watch online tv amor bravío capítulo 37 youtube video
With Video Bookmark you are able to save and embed your favorite videos and websites of the internet easily, fast and from each computer connected to the internet. Manage your personal video links and make them viewable for all users or only for yourself.
PHP Video Search Script
Social Bookmarks Site
Web Development Tutorials & Resources
Social Bookmarking


text:
WILLEMSTAD.- Eks bankero i èks Presidente Direktor di Maduro & Curiel’s Bank, sr. Lionel Capriles, a fayesé ayera nochi den seno familiar. Esei EXTRA a haña konfirmashon di dje ayera nochi. Nos por a komprondé ku el a fayesé rondoná pa su sernan kerí. Ultimo añanan sr. Capriles su kurpa no tabata duna i esei tambe a pone ku e no tabata den e kondishon pa el a selebrá e 100 aniversario di MCB manera e lo tabata ke, pero a lo ménos por bisa ku el a mira e banko ku tantu el a stima yega e punto ei. Ku fayesimentu di sr. Capriles por bisa ku komunidat di Kòrsou ta pèrdè un dje personanan di mas karismátiko ku hamas a biba riba e baranka aki.
Den su periodo na kabes di e banko, pero mas bien komo bankero den komunidat hopi hende tabata tene kuenta ku su ekspreshonnan. Ora ku “e bankero” papia su palabranan tabatin peso. Komo un persona oriundo di e sektor komersial bankario el a yega di anunsiá por ehèmpel ku nos ekonomia tabata riba “hantrèm”, pero den e mesun rosea a lansa ideanan kiko lo por a hasi pa “jumpstart” nos ekonomia e tempu ei. Un tempu e tabata na kabes di Kámara di Komersio di Kòrsou.
Pero banda dje kara di bankero, sr. Capriles tabatin e kara sosial informal tambe. E no tabatin mester sa bo nòmber. Si bo ta hende hòmber e ta yama bo “Paps” i bo ta hende muhé bo ta “Mams”. Por lo general Mamsnan tur tabata haña sunchi serka dje. I hopi di nos ta kòrd’e naturalmente pa su kara i aktonan sosial. Hopi organisashon i persona a benefisiá positivamente di esaki ya ku Capriles tabata semper preokupá pa esnan mas abou riba e trapi den komunidat. E tabata un yu di Kòrsou ku a kore na chikí den kayanan di Skalo, el a konosé hendenan di tur nivel den komunidat, pues su kurason tabatin un espasio spesial pa e grupo ménos privilegiá.
Ta di mas pa bisa ku Paps tabata un persona hopi sensitivo. Hopi biaha su lágrimanan a traishon’é i divulgá loke e tabata sinti paden. E por tabatin boka grandi, pero su kurason tabata chikí. Pero tin kosnan ku ta Lio so por a tribi na bisa nan, sea ku ta den serio òf di un manera chistoso.
Pero meskos ku hopi kos den bida, a yega un momentu kaminda el a pasa e batuta over pa Lionel “Chicu” Capriles pa dirigí e banko. Promé ku Chicu a asumí e funshon, Lionel tata a atvertí komunidat si ku “Chicu no ta Lio”. Den esaki e tabatin tur rason, ya ku Chicu tòg ta un persona mas reservá, aunke dinámiko.
Finalmente pa loke ta nos di prensa, en general tin di rekonosé ku sr. Capriles tabatin hopi apresio pa nos trabou. Prensa a hunga un ròl importante den éksito di sierto proyektonan ku el a lansa òf ku MCB a finansiá. Sin prensa hopi idea lo no a haña tantu akohida. I tin di rekonosé ku durante su reinado el a malkriá prensa un tiki tambe den e sentido positivo. Nos tabatin akseso kasi den forma ilimitá serka sr. Capriles i komo prensa nos a apresiá esei.
Di parti di Gerensia, Staf i Personal di EXTRA Productions NV nos ta ekstendé nos mas sinsero palabranan di kondolensia na famianan di sr. Lionel Capriles, prinsipalmente su kasá Judith, yunan Chicu i Michelle, i tambe na henter e famia di MCB ku awe ta di luto.
“Paps” tabata un plaser di konosé den e bida aki, pero nos lo topa.
Shalom!!


text:
WILLEMSTAD.- Despues di algun luna di preparashon intensivo, ora sero a yega pa nos Miss Curaçao Universe 2016 Chanelle de Lau sali pa bai representá Kòrsou na Manila Filipina.
For di despues di su koronashon, Chanelle su skedjel tabata kargá ku aktividatnan ku e mester a kumpli kuné den kuadro di su preparashon.
Chanelle a biaha pa New York kaminda e tabata tin un ‘photoshoot’ ku Fadil Berisha un fotógrafo sumamente famoso den e mundu di beyesa, tambe e la bishitá Miss Universe Headquarters, kaminda el a sera konosí ku Miss Universe 2016 Pia Alonso Wurtzbach i tambe otro personahenan liga na Miss Universe. Nos mester bisa Chanelle a laga un bon impreshon atras.
Pa lokual ta trata su preparashon na Kòrsou, el a wòrdu guiá pa ReynaJoe, Albert Schoobaar, Melitza Hayer, Kenneth de Haseth, Jeannette Dania, Anoutcka Koolman-Burleson, Penha, Lenyn Linares, Nicole Rubiano, Gran Salon Melia, Dr. Marugg, Dino Nicolina, Valery Brown i Oxygen Gym. Ku e maleta kargá di informashon i eksperensia aki, nos ta konvensí ku Chanelle lo bai hasi un bon papel.
Tambe Chanelle huntu ku un tim di hóben dinámiko; konsistiendo di Reynard Francisca, Thareyck Martina, Eugene Valpoort i Arnold Martha ku aporte di Skywork & Show Me Caribbean a traha riba un video promoshonal ku un toke diferente, kaminda ta ilustrá dilanti kon diferente nashonalidat ta biba aki na Kòrsou den pas i harmonia. Esaki ya ta riba sosial media i ta e intenshon pa Filipina i Mundu mira e produkshon aki. I nos mester bisa ku e video aki den ménos ku 1 dia tin mas di 95.000view i 2600 shares!
Manera den e añanan anterior, Chanelle tambe a wòrdu guiá pa otro hóben talentoso, estilista di CSP Charleyson Jansen pa loke ta trata su ‘garderobe’. E lo lusi trahenan di; VBK &Triple 7, Mac Duggal, Eline by EDP i otro diseñadó Internashonal.
Coridja Stars Productions ta sumamente orguyoso di e manera profeshonal ku Chanelle a bini ta profilá su mes i nos ta konvensí ku Chanelle lo bai representá nos dignamente.
Kòrsou, ban sigui apoyá Chanelle den su presentashon na Filipina i asina sigui manda nos energia positivo p’e! Kòrda vota pe masalmente!
Kon pa siguié via: Facebook di: Coridja Stars Productions òf Chanelle de Lau, Miss Curaçao 2016, via Instragram: miss-universe-curacao òf chanelledelau i snapchat: itschanelle_95.
CoridjaStarsProductions ta deseá Chanelle de Lau tur klase di éksito durante e sertámen di Miss Universo 2016.
Miss Curaçao Universe 2016, Chanelle de Lau rumbo pa Manila, Filipina
WILLEMSTAD.- Despues di algun luna di preparashon intensivo, ora sero a yega pa nos Miss Curaçao Universe 2016 Chanelle de Lau sali pa bai representá Kòrsou na Manila Filipina.


text:
Gradisimentu i Invitashon
Na nòmber di yu, ñietunan, rumannan i demas famia di e defuntu.
Eligia Cipriana Statia Ricardo
Miho konosi komo Ligia.
Nos kier a gradisi tur famia i konosinan ku kompaña nos na ora di morto i entiero di nos defuntu stimá.
Boso sosten i atenshon tabata un gran konsuelo pa nos tur.
Alabes nos kier invitá boso na un Santu Sakrifisio di Misa pa deskanso di alma di nos defuntu stimá.
Luga : Misa di San Dominico Montaña
Dia : Djarason 11 yanuari ora:18:30 pm
Djaweps 12 yanuari ora:18:30 pm
Djasabra 14 yanuari ora:19:00 pm
Asepta esaki komo un invitashon personal.


text:
Hopi hende disgusta pa mira cuanto cacho ta worde mata na Shelter
ORANJESTAD (AAN); Desde Dialuna atardi cu un hoben local a saca foto di un pick-up completamente yen di cachonan morto den e baki, esaki a hasta bira ‘viral’ localmente!
Hendenan disgusta cu e bista ey, a core expresa nan disgusto! Pasobra riba e foto por mira claramente cu hasta cacho chikito, esta puppies, ta worde poni “na soño” na Animal Shelter di Wayaca. E hoben cu a pone e foto, a splica cu den pasado e mes a yega di hiba hopi puppies pa e Shelter, keriendo cu nan lo haya un second chance den bida, y cu por worde adopta.
Pero riba Dialuna el a bin topa cu e realidad, esta cu hopi di nan no ta worde ‘ofreci’ un segundo bida, y ta djis worde elimina di e mundo aki.
E foto tabata un shock pa hopi hende, pasobra simplemente e palabra ‘shelter’ tabata duna nan e confianza cu e animalnan aki lo bay haya un refugio.
Pero manera a yega di worde splica den pasado, ta hopi cacho y pushi ‘indesea’ ta worde ricibi aki. Nan ta worde examina, y esnan cu ta yen di malesa, of cu ta dificil pa haya tratamento adecuado pa nan, lo worde ‘inyecta’ y poni na soño. Esaki segun standardnan aceptable den mundo di veterinario.
Sinembargo e foto aki, cu a inclui hasta cacho chikito, a laga un sabor amargo den boca di hopi hende local, cu a sigui e imagennan aki riba Facebook. Algun hasta a cuminza yama esnan di shelter como ‘monster’!
Y e reaccionnan awor ta mustra, cu hendenan lo prefera di hiba nan animalnan pa Animal Rights Aruba, pasobra ey sigur nan lo por haya un segundo chens!


text:
DIAMARS 26 NOVEMBER , 2013
Fondo Gobernador Fredis Refunjol a ser crea
Pa yuda muchanan den necesidad practica deporte
Hobennan di Aruba cu un gana grandi pa practica deporte, pero cu mester para na banda mira wega debi na falta di recursonan financiero, ta bay keda den pasado.
of Aruba; Kiwanis Palm Beach; Kiwanis Club of Aruba, Lions Club; Kiwanis Young Professionals; y Young Entrepeneurs. “E clubnan aki a percura cu e fondo tin un base solido.
Esaki danki na creacion di Fondo Gobernador Fredis Refunjol, cu a bira realidad diahuebs, 21 di november ultimo, durante un evento deportivo grandi organisa na honor di Rey Willem-Alexander y Reina Máxima pa nan prome bishita na Aruba como Rey y Reina. Riba 21 di november Comision Bishita Real 2013 a cumpli cu un di e deseonan di Pareha Real, esta pa topa cu mas tanto hoben y adulto posibel durante su bishita na Aruba.
Nos ta haci esaki, pasobra nos ta convenci cu e apoyo brinda na nos hobennan den practica di deporte, ta duna nan un miho oportunidad pa desaroya nan mes riba diferente tereno,” palabranan expresa door di sra.
E Royal Jump-Up cu e tema di “Sport en Spel” a tuma lugar e mainta ey unda a participa miles di mucha di scolnan basico di Aruba. Un evento cu a tuma luga den Compleho Deportivo Guillermo Prospero Trinidad. Un momento importante di e evento tabata anuncio di Fondo Gobernador Fredis Refunjol haci na final pa representante di e diferente clubnan di servicio cu a priminti nan contribucion na e meta importante tras di creacion di e fondo. Sra. Ivy Simon, presidente di Quota International Club of Aruba a splica cu e organisacionnan cu a participa cu e prome suma pa e fondo ta: Rotary; Quota Club International
Simon den presencia di Pareha Real, Gobernador Refunjol y un grupo grandi di hoben e mainta aki. No solamente e clubnan di servicio a pone e suma di 30 mil florin pa e fondo cuminsa draai pero a haci un compromiso caba cu den 2014 ta haci tur lo posibel pa aumenta e suma aki.Na mesun momento sra. Simon a informa cu Comision Bishita Real 2013 a tuma e decision pa haci un donacion, procedente di e ganashi di consumo bendi den e Concierto di e Anochi Real na Bushiribana, na e Fondo. “Apesar cu e cifranan no ta cla ainda, nos por bisa cu esaki ta core den careda di 40 mil florin,” el a bisa bou aplauso di esnan presente. MUCHA Y DEPORTE Comision Bishita Real, pensando riba meta di e Fondo, a haya cu tabata corecto pa e carga e nomber di “Fondo Gobernador Fredis Refunjol”, kende ta un
persona cu un amor grandi pa mucha y deporte. E ta un persona cu den su bida a practica varios deporte, manera volleyball, softball, baseball y tennis di mesa. Mucha y deporte, y desaroyo di nan talentonan, ta un linea cora den bida di Gobernador Refunjol. “Mi a coach hopi mucha y door di esaki mi por a constata con importante deporte ta pa muchanan cu ta creciendo. No solamente e ta bon pa nan salud, pero tambe e ta siña nan traha hunto den team y con pa anda cu decepcionnan.” El a agrega cu su bida a wordo enrikece door di deporte y “semper mi a purba pasa mi pasion pa deporte over pa hubentud”. Tambe Gobernador Refunjol a trece dilanti den su discurso cu e ta aplaudi e idea cu e fondo ta hiba su nomber ya cu aki hustamente dos tema importante p’e, mucha y hoben, ta bini hunto. Gobernador a expresa tambe e deseo cu aki un decada por bisa cu mas hoben ta destaca den diferente ramo deportivo danki na apoyo cu nan a ricibi di e Fondo. “Mi ta contento y honra cu e fondo a wordo lansa hustamente awor. Door di esaki e ta keda un recuerdo pa semper di e prome bishita di nos Rey Willem-Alexander y Reina Máxima na Aruba. Mi apoyo e Fondo aki semper lo tin.”
11
DIAMARS 26 NOVEMBER , 2013
Epilepsia ta caracterisa pa crisisnan convulsivo Cu por presenta den diferente manera den cada pashent
Stichting Epilepsie Aruba (SEA) a tene un anochi informativo hopi interesante relaciona cu e topico di epilepsia. Akinan tabata tin dos experto cu a papia riba e enfermedad aki y a comparti informacion masha valioso mes cu e publico presente cu a bin pa haya sa con pa anda cu e malesa aki. Dr. Rafael Gonzalez Redondo y Dr. Carla di Caudo ta dos Neurologo trahando na Dr. Horario Oduber Hospital. Nan a splica cu epilepsia ta un enfermedad caracterisa pa crisisnan convulsivo cu por presenta den diferente manera den cada pashent. Ora cu e pashent haya mas di dos crisis cu convulsion e persona por ta padeciendo di epilepsia, Dr. di Caudo a enfatisa. Tin dos diferente tipo di crisis. Algun por presenta cu hopi movemento y e pashent ta perde conocemento y otronan por presenta cu un movemento leve na un brasa. Esaki ta eventonan cortico cu ta sosode den e cerebro cu un alteracion electrico chikito, el a agrega. Segun Dr. Gonzalez, e atake epileptico ta manera un teremoto cu ta sosode den un parti di e cerebro. Segun e magnitud di e “teremoto” esaki por trece cune problemanan di memoria. Un persona por haya sa cu e ta pasando den un atake di epilepsia pasobra tin sintomanan cu ta avisa nan cu nan ta bay tin un atake. Por ta un sentimento di miedo, un dolor
na algun luga of un sensacion no specifico na su stoma, imagennan luminoso, entre otro. Tin casonan caminda ta imposibel pronostica cu esey ta bay sosode, Dr. di Caudo a splica. E specialistanan a laga sa cu nan a caba di yega Aruba y nan intencion ta pa keda y pa guia e pashentnan cu problemanan neurologico, entre nan epilepsia. “Nos idea ta pa haci un neurologia di e nivel mas halto posibel locual ta nifica un sub specialisacion. Dr. Gonzalez a duna di conoce cu nan lo ubica un unidad di epilepsia unda Dr. di Caudo ta bay ta encarga cu e unidad aki. Finalmente Dr. Carla di Caudo a enfatisa cu e personanan cu epilepsia mester perde tur miedo y acudi cerca un neurologo pa asina nan por evacua cualkier duda relaciona cu e malesa di epilepsia. “Nos lo yuda boso cu nos miho boluntad”, el a bisa. “Nos tratamento nan ta traha miho ora cu nos pashentnan ta bon informa. Esaki ta e motibo pa cual nos ta realisa e tipo di actividad aki cu e obhetivo pa e ideanan y e conceptonan, como e tratamento nan yega di un miho manera na e pashent”, Dr. Gonzalez Redondo a manifesta. Pa mas informacion por tuma contacto cu Stichting Epilepsia Aruba via email epilepsiearuba@gmail.com.
www.dahuasecurity.com Caribbean Distributor Cell: 5932050 info@dahuapro.com
Cost-effective IR PTZ Dome Camera
NVR6000
128 Channel Super Network Video Recorder
7


text:
Polisnan a bay na Fan Bar restaurant pa un persona supuestamente arma
Dialuna atardi a drenta informe di cu na Fan bar restaurant na San Nicolas lo tin un persona cu arma di candela, mesora a dirigi algun patruya na e sitio. Na yegada di e patruya nan a bin compronde cu aki lo ta trata di un persona Latino cu lo a hisa su flanel y algun di e personanan den e lugar lo a mira algo parecido na un arma di candela. Un otro persona lo a acerca e sospechoso aki y e tipo arma a bis'e pa no mete cun'e. Pero despues e sospechoso a bay pero a pasa den un auto y a keda dal buelta rond. Polis a busca den e vecindario pero no a logra encontre.


text:
Download de presentatie
De presentatie wordt gedownload. Even geduld aub
GepubliceerdAnita Boer Laatst gewijzigd meer dan 3 jaar geleden
1
Pobresa, tin solushon? 14 mei 2007 AMFO
2
Tin seriedat i kontinuidat den kombatimentu di pobresa na Korsou ? I
3
Unda abo ta posishona? Bo ta promotor di pobresa of realmente bo ke kombati kousanan di pobresa i inhustisia?
4
Liña di tempu(desaroyo) rural refineria guera statut eksterior desaroyo off shore deterioro medidanan ??????? rural refineria guera statut eksterior desaroyo off shore deterioro medidanan ???????
5
Un kushina
6
Definishon di pobresa A human condition characterised by sustained or chronic deprivation of resources,capabilities, choices,security, and power necessary for the enjoyment of an adequate standard of living and other civil,cultural,economic,political and social rights A human condition characterised by sustained or chronic deprivation of resources,capabilities, choices,security, and power necessary for the enjoyment of an adequate standard of living and other civil,cultural,economic,political and social rights UN/Committee on Econimic,Social and Cultural Rights/ESOC/2001 UN/Committee on Econimic,Social and Cultural Rights/ESOC/2001
7
Kategorisashon di pobresa Pobresa ekstremo (miseria) Pobresa ekstremo (miseria) (gebrek aan voedsel,schoon water,huisvesting,werk/inkomen en veiligheid (gebrek aan voedsel,schoon water,huisvesting,werk/inkomen en veiligheid Pobresa relativo (deprivatie van kansen,materiaal en waardigheid) Pobresa relativo (deprivatie van kansen,materiaal en waardigheid) Pobresa hereda (overdracht van armoedestatus van de ene generatie naar de andere) Pobresa hereda (overdracht van armoedestatus van de ene generatie naar de andere) Pobresa repentino (als gevolg van een plotselinge omstandigheid,ramp,verlies) Pobresa repentino (als gevolg van een plotselinge omstandigheid,ramp,verlies)
8
Kon komunidat a mira,sinti pobresa? Pober i humilde Pober i humilde Pober i berguensa Pober i berguensa Pober i isola Pober i isola Pober i luchando Pober i luchando Pober ku ekspektativa Pober ku ekspektativa Pober i konforme Pober i konforme
9
Un komunidat inhustu i desigual Pober ta keda pober(generashon pa generashon Pober ta keda pober(generashon pa generashon No tin aseso na trabou/entrada/kuminda No tin aseso na trabou/entrada/kuminda Servisio/fasilidat Servisio/fasilidat Pober no por partisipa Pober no por partisipa Pober no tin bos Pober no tin bos Pober no tin influensia Pober no tin influensia
10
Kombati pobresa estilo snek Organisashonnan tur ta dirgi riba mes un grupo di enfoke Organisashonnan tur ta dirgi riba mes un grupo di enfoke Tur ta hasi mes un aktividat Tur ta hasi mes un aktividat No tin koperashon i sinkronisashon No tin koperashon i sinkronisashon Falta registrashon uniforme Falta registrashon uniforme Ta krea mas dependensia serka e hende Ta krea mas dependensia serka e hende Pobresa mental/spiritual i material dor di pensa den proseso di fortifika hende Pobresa mental/spiritual i material dor di pensa den proseso di fortifika hende
11
Indikadonan ki ora un hende ta pober? Ta su entrada ta determina esaki Ta su entrada ta determina esaki Kuantu e tin ku gana pa e ta riba e lina di pobresa Kuantu e tin ku gana pa e ta riba e lina di pobresa Ki tipo di edukashon eskolar e mester tin minimo pa e por hana un trabou hiba un bida desente? Ki tipo di edukashon eskolar e mester tin minimo pa e por hana un trabou hiba un bida desente? E mester tin un bibienda akdekua kiko ta e eksigensia minimo na e bibienda E mester tin un bibienda akdekua kiko ta e eksigensia minimo na e bibienda
12
Desaroyo di indikadonan E mester por kome kuminda kayente saludabel un bia pa dia E mester por kome kuminda kayente saludabel un bia pa dia E mester tin aseso rapido na su mediko of spesialista E mester tin aseso rapido na su mediko of spesialista E tin aseso rapido i efisiente na transporte publiko E tin aseso rapido i efisiente na transporte publiko E tin aseso na fasilidatnan i servisio den su bario E tin aseso na fasilidatnan i servisio den su bario E mester tin posibilidat pa rekrea i den ki forma minimo E mester tin posibilidat pa rekrea i den ki forma minimo E mama hoben ku no ta bini na remarke na onderstant e por paga kresh pa su yu i kon leu of serka e kresh ta di su kas? E mama hoben ku no ta bini na remarke na onderstant e por paga kresh pa su yu i kon leu of serka e kresh ta di su kas?
13
Un sala i komedor
14
Aserkamentu partisipativo i lokal Investigashon-akshon Investigashon-akshon Realidat sosial,kultural,ekonomiko di e hende Realidat sosial,kultural,ekonomiko di e hende E hende tambe por pensa,aktua i refleha E hende tambe por pensa,aktua i refleha E hende tambe tin espektativa E hende tambe tin espektativa E tambe por asumi su responsabilidat for di su realidat E tambe por asumi su responsabilidat for di su realidat Pobresa tambe tin su reglanan Pobresa tambe tin su reglanan Den pobresa tambe tin balornan grandi Den pobresa tambe tin balornan grandi
15
Nos mester yega mas serka di e hende,mas serka di e pobresa Buska pa komprende e problema den e kuadro ku e ta presenta su mes Buska pa komprende e problema den e kuadro ku e ta presenta su mes Krea e metodo i aserkamentu for di e kuadro of realidat Krea e metodo i aserkamentu for di e kuadro of realidat Buska kiko ta demanda di e hende den nesesidat Buska kiko ta demanda di e hende den nesesidat Identifika i fortifika manera di atende ku problemanan lokal Identifika i fortifika manera di atende ku problemanan lokal Tin solushon ku ta eksigui kreatividat i improvisashon Tin solushon ku ta eksigui kreatividat i improvisashon Asepta responsabilidat pa aktividatnan Asepta responsabilidat pa aktividatnan
16
E hende komo punto di salida No por impone solushon, e hende mes tin su eksperensia,ekspektativa i konosementu i dor di yude profundisa,analisa i refleha, e ta mira solushon. No por impone solushon, e hende mes tin su eksperensia,ekspektativa i konosementu i dor di yude profundisa,analisa i refleha, e ta mira solushon.
17
Algun grupo di riesgo Famianan disfunshonal Famianan disfunshonal desempleado(jeugd en vrouwen) desempleado(jeugd en vrouwen) Mama/mayor hoben Mama/mayor hoben Persona ku desabilidat Persona ku desabilidat Personanan ku malesa kroniko Personanan ku malesa kroniko Grandinan Grandinan Hende muhe/famia ku un hende na kabes Hende muhe/famia ku un hende na kabes
18
Algun area di riesgo Instabilidat ekonomiko/sosial i kultural Instabilidat ekonomiko/sosial i kultural Problema di bibienda Problema di bibienda Embaraso hubenil/komportashon seksual Embaraso hubenil/komportashon seksual Mal nutrishon Mal nutrishon Kai for di sistema eskolar(drop out) Kai for di sistema eskolar(drop out)
19
Kontinuashon riesgonan Poko formashon i edukashon Poko formashon i edukashon Falta di posibilidat pagabel/supsidia pa akohe mucha Falta di posibilidat pagabel/supsidia pa akohe mucha Problemanan di salu manera HIV,adikshon,problema siko sosial Problemanan di salu manera HIV,adikshon,problema siko sosial Oumento di kriminalidat i sentimentu di inseguridat Oumento di kriminalidat i sentimentu di inseguridat
20
Kontinuashon Isolashon sosial i marginalisashon Isolashon sosial i marginalisashon Problema di debe agudo i struktural Problema di debe agudo i struktural Migrashon/imigrashon/emigrashon Migrashon/imigrashon/emigrashon Relashon entre situashon lokal i global Relashon entre situashon lokal i global
21
Kontinuashon riesgonan Paternidat no responsabel Daño na medio ambiente Falta di balanse entre maneho sosial i maneho ekonomiko/finansiero Konsentrashon i sentralisashon di kuido i ayudo
22
E kama i e matras
23
Participatory Poverty Assesment P overty form the perpective of the poor Traha ku sierto gruponan di enfoke Traha ku sierto gruponan di enfoke Profundisa temanan ku figuranan yabi i informantenan Profundisa temanan ku figuranan yabi i informantenan Uzo di teknikanan visual i eksperensia Uzo di teknikanan visual i eksperensia Traha ku e hende den su propio ambiente i ku hende ku eksperensia(ervaringsdeskundigen) Traha ku e hende den su propio ambiente i ku hende ku eksperensia(ervaringsdeskundigen) Desaroya retnan i aliansanan Desaroya retnan i aliansanan
24
Formanan di aserkamentu Analisa e relashon entre e forsanan ku ta influensia e bida di esnan mas swak den komunidat Analisa e relashon entre e forsanan ku ta influensia e bida di esnan mas swak den komunidat Analisa posishon di esun swak den momentu kritiko tambe Analisa posishon di esun swak den momentu kritiko tambe E forsanan aki ta hopi biaha e origen i konsekuensia di pobresa,marginalisashon i deprivashon sosial E forsanan aki ta hopi biaha e origen i konsekuensia di pobresa,marginalisashon i deprivashon sosial Identifika i atende opstakulonan institushonal i personal ku ta stroba trato husto i igual.. Identifika i atende opstakulonan institushonal i personal ku ta stroba trato husto i igual..
25
Tene kuenta ku… Apektonan ku ta kontradesi otro (verschillende achtergronden/motivatie) Aspektonan komun (commun ground) Responsabilidat propio,respet pa diversidat
26
Pobresa ta multidimenshonal Grandi i kompleho Grandi i kompleho Deprivashon ekonomiko i vulnerabilidat Deprivashon ekonomiko i vulnerabilidat Un hende pober tambe tin metanan manera seguridat,respet propio i drecha bo posishon sosial. Un hende pober tambe tin metanan manera seguridat,respet propio i drecha bo posishon sosial. Manera propio pa realisa nan meta,yega na entrada,aktua i pidi yudansa ets. Manera propio pa realisa nan meta,yega na entrada,aktua i pidi yudansa ets.
27
Pobresa ta multi dimenshonal Bo ta dependiente di otro pa motibo di nesesidat i falta di asuntunan material i no material Bo ta dependiente di otro pa motibo di nesesidat i falta di asuntunan material i no material No tin propiedat of poko propiedat. No tin propiedat of poko propiedat. Ni ta doño di nan propio desaroyo Ni ta doño di nan propio desaroyo No tin/poko partisipashon,no tin bos pues no tin infliensia No tin/poko partisipashon,no tin bos pues no tin infliensia
28
Kiko nos mester tene kuenta kune? Pobresa ta manifesta su mes den hopi zona di problema lokal Pobresa ta manifesta su mes den hopi zona di problema lokal Zona di problemanan konose nan propio prosesonan,ku ta spesiko,diverso i pluriforma Zona di problemanan konose nan propio prosesonan,ku ta spesiko,diverso i pluriforma E movemento siviko tin su propio manera di manifesta su mes,su kultura,desaroyo i tradishon. E movemento siviko tin su propio manera di manifesta su mes,su kultura,desaroyo i tradishon.
29
Millennium Development Goals Goal 1: Goal 1: Eradicate extreme poverty and hunger Eradicate extreme poverty and hunger Target 1.Halve,between 1990 and 2015,the proportion of people whose income is less than one dollar a day. Target 1.Halve,between 1990 and 2015,the proportion of people whose income is less than one dollar a day. Target 2.Halve between 1990 and 2015,te proportion of people who suffer from hunger Target 2.Halve between 1990 and 2015,te proportion of people who suffer from hunger
30
Na kaminda pa un desaroyo sostenibel Partisipashon di suidadania/pueblo Partisipashon di suidadania/pueblo Responsabilidat individual i kolektivo Responsabilidat individual i kolektivo Kompromiso ku futuro di pais(vishon integra) Kompromiso ku futuro di pais(vishon integra) Akshon politiko i akshon institushonal pa yega na desaroyo sostenibel(no adhoc) Akshon politiko i akshon institushonal pa yega na desaroyo sostenibel(no adhoc) Un kultura renoba,reorientashon ekomomiko i teknologiko,edukashon pa komprende desaroyo Un kultura renoba,reorientashon ekomomiko i teknologiko,edukashon pa komprende desaroyo Transparensia den komunikashon i informashon Transparensia den komunikashon i informashon
31
Kontinuashon Komprende influensia i impakto di globalisashon riba desaroyo Komprende influensia i impakto di globalisashon riba desaroyo Transparensia i tomo di desishon Transparensia i tomo di desishon Ta agente di nos propio desaroyo i kere den nos mes Ta agente di nos propio desaroyo i kere den nos mes (Re)defini rol i funshon di organisashonnan gubernamental,no gubernamental.sosiedat siviko,donornan ets. (Re)defini rol i funshon di organisashonnan gubernamental,no gubernamental.sosiedat siviko,donornan ets.
32
Kontinuashon Defini tempo di proyekto i programanan Defini tempo di proyekto i programanan Promove aliansa responsabel Promove aliansa responsabel Duna asistensia i fortifika organisashonnan Duna asistensia i fortifika organisashonnan Investiga,monitor,midi i evalua Investiga,monitor,midi i evalua Eduka Eduka
33
Masha danki J.Juliet-Pablo
Verwante presentaties
© 2017 SlidePlayer.nl Inc.
All rights reserved.


text:
Sur Korea
Sur Korea, ofisialmente e republika di Korea (ROK) anto tin biaha ta referi na dje solamente komo Korea, e ta un pais den Ost Asia, situa den e parti sur di e Peninsula Koreano. Su bisiñanan ta Nort Korea na parti nort, e republika di China na parti werst, anto Hapon na parti ost. Su kapital ta Seoul, ku tambe ta su siudad mas grandi. Sur Korea ta den un regio klimatiko temperá ku un tereno predominantemente montañoso. Su teritorio ta kubri un area di 99,392 km2 anto e tin un poblashon di 50 mion hende (2016).


text:
Actonan ilegal a worde tapa y dera door di ministerio publico
Abogado Duijneveld:
ORANJESTAD (AAN): Segun Abogado Edwin Duijneveld, na Aruba nos tin e dicho “makamba no ta come makamba’.
E dicho aki no ta existi por nada, pero cu esaki ta bay asina leuw cu violacionan grave ta worde tapa door di hende cu ta worde paga pa proteja y vanguardia nos systema hudicial ta un berguensa total y ta pone nos estado di drecho tembla. Unda nos ta bay ora e conoci barco Hulandes “Panter” di Guarda Costa cu supuestamente tey pa protehi nos costanan contra illigalidad mes ta participa den dje. aña pasa e barco aki a bin cu licornan y cigaria di St. Maarten y kier a drenta esaki sin paga invoerrechten y accijnsen.
Ora esaki a worde deskrubi door di douane Recherche esaki a worde tapa door di husticia cu conicimento y aprobacion di e procureur general Hulandes !!!
Esaki hasta a bay mas leuw, pasobra purba di sera boca di un trahado publico na unda e mester responsabilsa su mes na gobernador. Kiermen gobernador tambe ta na altura !
Prome cu hiba e asunto mas leuw mi ta invita autoridadnan judicial pa duna pueblo un splicacion pakico Buchi Juan c uta bin cu un tanki gasoil di Venezuela si ta worde colga di biaha per actonan hopi mas grave di Shon Jan ta worde tapa door di Shon Piet.
Pueblo nan por sigui purba di sera mi, purba di kita pan di boca di mi yiunan, pero mi boca yamas nan lo sera. Keda pendiente tin hopi mas.


text:
WILLEMSTAD.- Ensayonan pa Festival di Tumba 2017 a kuminsá. Antayera nos a hasi menshon di kompositor i kantantenan ku ta kaba di pasa nan tumba promé ku start ku ensayo i ayera nochi nos a tuma nota ku Benoni a kuminsá ensayá ku ERA.
ERA ta start tempran paso e banda su agènda ta yen i ta kada okashon ku haña pa ensayá nan ta probechá di dje. Huntu ku Benoni nos a tuma nota ku Hendrik de Windt tambe a ‘drop in’ na ensayo.
ERA a kuminsá ensayá pa Festival di Tumba 2017
WILLEMSTAD.- Ensayonan pa Festival di Tumba 2017 a kuminsá. Antayera nos a hasi menshon di kompositor i kantantenan ku ta kaba di pasa nan tumba promé ku start ku ensayo i ayera nochi nos a tuma nota ku Benoni a kuminsá ensayá ku ERA.


text:
Archivo di July, 2014
ORANJESTAD (AAN): Diaranzon atardi laat pa anochi e personal di DOW a wordo avisa di e problema cu a presenta den e area di Royal Plaza. E awa sushi cu tabata pasa via tapa di riool tabata yena e caminda y saca un holo malo.
E problema aki ta causa pa motibo di vet y sushedadnan cu ta wordo manda den e sistema di riolering. DOW su personal a wordo activa y mesora nan a presenta cu nan ekipo. Nan ta conciente di e molester cu algo asina ta causa y sigur den un area turistico.
ORANJESTAD (AAN): Diaranzon den oranan di atardi CMB oficialmente a lanza su mes como partner pa sostene e campaña di Bloed Bank pa bira donante di sanger. Poco poco Bloed Bank mes ta drentando diferente area den comunidad pa asina acumula personanan pa bira donante.
Recientemente nan a reuni cu Asociacion di Banconan y despues di tabata na un banco comercial recientemente awor a yega tambe na CMB cu no a duda pa habri su portanan pa algo asina importante.
Ing. Gisbert Boekhoudt:
ORANJESTAD (AAN) – Ing. Gisbert Boekhoudt a duna di conoce, den entrevista cu Matutino DIARIO, cu asina leu cu Departamento di Medio Ambiente sa, Parlamento tin un concepto di ley cu ta den un etapa hopi leu, pa reglamenta uso di saconan di plastic.
E funcionario a menciona cu den e islanan ruman Curacao y Bonaire, nan tin esaki reglamenta y nan ta ehecute caba.
El a reitera cu pa nos medio ambiente e ta un solucion grandi, y e ley ta bay conta pa tur hende. Den pasado el a wordo regla pa algo economico, pero aworaki e ta bay conta pa henter pueblo.
ORANJESTAD – Departamento di Impuesto ta informa cu e formularionan di declaracion (aangiftebiljet) di winstbelasting 2013 a sali. Ta trata di e formulario di declaracion pa empresa cu ta cay bou ley di winstbelasting manera un NV. E clientenan cu lo ricibi e formulario ta e empresanan estableci na Aruba, e empresanan den exterior cu tin entre otro establecimento permanente na Aruba y e companianan di seguro.
E formulario di declaracion tin fecha oficial di otorgamento 15 di september 2014 y pa e fecha aki tur cliente mester a ricibi esaki. E clientenan ta haya 2 luna pa yena y entrega e formulario. E ultimo dia pa entrega e declaracion ta 17 di november 2014. Ta importante pa tene cuenta cu e termino di 2 luna aki, ya cu e cliente ta core riesgo di haya boet si no entrega e declaracion of si entrega esaki laat. E boet pa incumplimento ta minimo Afl. 250,- y maximo Afl. 10.000,-.
Minister Otmar Oduber: sino lo basha edificio abao y haci e lugar un beach publico
ORANJESTAD (AAN): Ultimo dianan a bini dilanti un biaha mas e hecho cu ainda e grupo cu kier bini cu Hard Rock Hotel & Casino, unda antes Bushiri Hotel tabata situa, no a keda cla cu e financiamento. Minister Otmar Oduber a splica cu tin un documento di Aruban Investment Bank (AIB) cu ta bisa cu e garantia di dos miyon dollar cu nan a duna e desaroyadornan di e proyecto ta valido te cu fin di augustus.
Ta pa e motibo aki tambe cu su persona envolvi den e proyecto, a duna e grupo te cu 16 di augustus pa keda cla cu financiamento. Esaki pasobra AIB a informa cu esaki ta e ultimo biaha cu ta extende e garantia di 2 miyon dollar.
Un di dos oportunidad diabierna awor den tur warda di polis:
ORANJESTAD (AAN) – Den entrevista cu funcionario policial, Liliana Rasmijn, ken ta e actual vocero di KPA, el a duna di conoce na Matutino DIARIO, cu diabierna awor dia 1 di Augustus lo tuma lugar e di dos kijkdag, entre 1’ or pa 4.30’ or di atardi.
Esaki lo sosode den tur warda di polis, esta Santa Cruz, Noord, Balashi y San Nicolas. Ora e persona yega na e warda concerni e ta puntra pa e hefe di dienst, pa asina e hendenan por haya chens di busca nan autonan.
Sra. Liliana Rasmijn a subraya cu tin hopi auto para den e wardanan di polis mientras cu no tin lugar mas pa pone mas auto. Pesey, Alto Mando ta pidi encarecidamente pa esnan concerni bin reclama nan autonan.
ORANJESTAD (AAN): Despues cu Tiara Air a ricibi su prome di un serie di pago corespondiente aña 2013, nan a cuminsa cu e preparacionnan pa e aerolinea por cuminsa bula bek probablemente den un luna di tempo.
Den combersacion cu Alejandro Muyale, director di Tiara Air, el a duna un splicacion di tur loke ta haciendo pa e aerolinea por reanuda su operacionnan mas pronto posibel pero den forma sigur. Recientemente e compania a yega na un acuerdo di pago cu Venezuela, pa tur loke nan mester haya di aña 2013.
E acuerdo aki, cu a keda concretisa den luna di juni, ta encera cu lo bay haci e pago den seis “installment” di cual e prome parti a wordo ricibi den luna di juni caba.
Ing. Gisbert Boekhoudt di Medio Ambiente:
ORANJESTAD (AAN) – Den entrevista cu Matutino DIARIO, ing. Gisbert Boekhoudt, funcionario di Departamento di Medio Ambiente, el a referi na e proceso cu ta tumando lugar pa elimina e saconan di plastic cu e consumidornan ta haya den tienda y supermercado.
Ing. Boekhoudt a expresa cu for di hopi tempo caba e saconan di plastic ta un molester, y ta haci daño na nos medio ambiente pasobra e tin efecto riba diferente organismo tanto riba tera como den lama.
ORANJESTAD (AAN): Entrante 1 di Augustus 2014 Directie Financiën ta introduci un sistema nobo di pago y lo no efectua transaccionnan di pago cu placa efectivo (“Cash”) y tampoco via check mas.
Tur pago na Directie Financiën por ser efectua den e siguiente formanan:
Personalmente na Front Office Directie Financiën por medio di Maestro Debit Card of pa medio di transferencia bancario riba e siguiente cuentanan na nomber di Directie Financiën:
Minister di Finanza Angel Bermudez:
ORANJESTAD (AAN): E siman aki sr. Angel Bermudez a wordo huramenta y presenta como e persona cu awor ta ocupa e puesto di Minister di Finanza y Organisacion Gubernamental. Den un conferencia di prensa, el a csontesta varios pregunta cu tin di haber cu e maneho cu mester hiba riba tereno di finanza. Un di e prome aspectonan cu el a trece dilanti ta cu e no ta mete cu nada politico den disputanan cu por tin, pero si e ta kere cu si por tin cualkier recomendacion of idea di instancianan internacional, lo ta bon pa Aruba tuma esaki den consideracion.
“Si e por yuda, ken ami ta pa no aplik’e,” el a duna di conoce. a mesun momento a bini tambe padilanti e asunto di presupusto 2015 cu lo mester wordo entrega denter di poco.
ORANJESTAD (AAN): Diaranson 23 di Juli, Sr. Roy Brete, hefe di Bureau Interne Diensten a otorga certificadonan na 24 cursista, cu a sigui e curso y a pasa e examen exitosamente. Dies Cursista a ricibi certificado I y 14 cursista e certificado II. E aña aki ta e di shete aña cu Bureau Interne Diensten ta facilita e curso pa tur e departamento di Gobierno.
Señora Shannon Noguera a facilita curso I y Señora Filomena Semeleer curso II. Un curso cu ta hopi importante pa esnan cu ta traha cu documentonan.
ORANJESTAD (AAN): Siman pasa e organizacion One Love Aruba a tene un screening di e documentario Journey to Jah na Cas di Cultura. E organizacion no a spera e reaccion masivo cu e pelicula aki a haya y pa e motibo aki ta ripiti e documentario e siman aki pa cumpli cu e demanda di publico.
E documentario Journey to Jah ta conta e storia di dos artista di reggae mundialmente reconoci, Gentleman y Alborosie, un Aleman y un Italiano, cu a scohe pa bay biba na Jamaica. E documentario ta ilustra nan caminda di adaptacion na un pais cu no ta nan pais natal y tur e obstaculonan cu esaki ta trece hunto cu ne.
Aruba ta proteha cascabel y no boa
ORANJESTAD (AAN): For di aña pasa a bin cu un plan pa por colecta tur bao cu ta rond di Aruba. Sr. Salbador Franken cu ta hefe di e park ranger hunto cu su team mester a colecta tur boa y mester specifica cada uno cu e dato na unda a haya e boa, kico ta e fecha y den cua situacion a haya e boa tambe.
Segun Salbador mester warda tur boa den vriezer te dia cu representante di Toledo Zoo bin Aruba despues di tanto temporada pa asina analisa con boa ta biba y come na Aruba. E proceso aki a worde haci na januari, awor den fin di juli y lo regresa back pa fin di december pa asina por haci e investigacion tres biaha pa aña.
For di aña 1999 boa a drenta Aruba
ORANJESTAD (AAN): E investigacion di cascabel y boa ta hopi importante a Parke Arikok. Toldo Zoo ta trahando conhuntamente cu Aruba for di aña 1986 hopi mas prome cu Parke Arikok a desaroya su mes. Sinembargo e prioridad di Aruba y tambe Toledo Zoo ta e cascabel y no e boa.
Segun director di Toledo Zoo sr. Andy Odum ta duna di conoce cu e cascabel ta hopi special pa Aruba debi cu bo no ta haya un cascabel na ningun luga rond mundo cu no ta na Aruba.
Debi cu e cascabel ta un bestia uniek na mundo a pone cu Toledo Zoo ta hopi interesa pa a sigui traha hunto cu Aruba. Den aña 1999 e boa a yega Aruba y tur hende a worde poni na altura.
ORANJESTAD (AAN): Den cuadro di un conferencia internacional di idioma cu ta tuma luga na Aruba di 5 pa 8 di augustus, IPA y su Centro di Investigacion y Desaroyo di Enseñansa (CIDE) ta organisa un charla comunitario cu e titulo:
Statratéjia di Ensinu di Kabuverdianu na un Kontestu di Variantis y di Variedadis Dialetal
Strategia di enseñansa di Caboverdiano den un contexto di variante y di variedad dialectal
Den e charla, Profesor dr. Manuel Veiga, lo trata e situacion linguistico na Cabo Verde, dunando un bista di e proceso di desaroyo di e lenga crioyo aki desde su nacemento te awendia, como tambe su desafionan pa futuro.


text:
Pronostico di tempo ta indica cu dialuna anochi, shelo lo ta levemente te parcialmente nubla cu un awasero pasahero den marduga y diamars, shelo lo ta parcialmente temporalmente hopi nubla cu algun awasero pasahero.
Temperatura maximo 30 grado Celsius y temperatura minimo 24 grado Celsius.
Solo a baha awe nochi 06:27 pm y lo sali mañan mainta 07:02 am.
Biento:
Modera te basta fuerte y for di direccion generalmente oost; forsa 3 te 5 (12 te 39 km/ora, 7 te 21 nudo).
Den dia of durante di awasero fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Humedad den atmosfera a aumenta un poco atrobe y chensnan di awasero tambe a aumenta pa proximo 24 ora. Principalmente den oranan di marduga y mainta di diamars por spera algo di yobida riba isla di Aruba. Debi cu suela ta satura esaki por trece molester na e luganan di custumber.
Condicion di lama:
Olanan di lama lo ta for di direccion oost cu haltura di 5 te localmente 8 pia.
Alerta: Ta pidi ocupantenan di boto chikito pa procede cu cautela riba lama grandi specialmente na costa nort.
Temperatura di superficie di lama 27 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora :
Airport max 30 / min 25 / 0.0
Hadicurari max 29 / min 24 /0.0
Pronostico di tempo pa proximo dianan di siman:
Levemente te parcialmente nubla cu un awasero pasahero;
Biento lo ta for di generalmente oost y modera te fuerte, posiblemente duro den rafaga;
Temperatura max/ min lo ta: 30/24